ผมมีอาการปวดเบ่งตลอดเวลามาประมาณ1อาทิตย์แล้วครับอุจจาระน้อยเหมือนถ่ายไม่สุดถ่ายไม่เป็นมูกไม่มีเลือดปน ล้วงเข้าไปไนรูทวารมีเม็ดติ่งแต่ไม่เจ็บ ท้องอืดร่วมด้วย ครับ คันตรงรูทวาร ไม่ทราบว่าอาการแบบนี้เกิดจากอะไรครับ
สวัสดีค่ะ จากที่เล่ามา อาจเป็นอาการของโรคลำไส้แปรปรวนนะคะซึ่งพบในคนที่อายุน้อย มีประวัติท้องผูกสลับท้องเสียไปมา ท้องผูกเป็นช่วงๆ หรือท้องเสียเป็นช่วงๆ มีปวดท้อง แน่นท้อง ปวดเบ่ง อาการมักสัมพันธ์กับความเครียด การรับประทานอาหาร บางคนจะมีประวัติครอบครัวมีอาการนี้เช่นกันส่วนติ่งที่รูทวาร สาเหตุที่พบบ่อยคือ ริดสีดวงทวาร และ ติ่งผิวหนังที่เกิดจากการเป็นแผลของปากทวาร ซึ่งทั้ง 2โรคนี้สัมพันธ์กับอาการท้องผูกแนะนำให้ปรับเปลี่ยนพฤติกรรมดังนี้ ให้รับประทานอาหารที่มีกากใยเพิ่มขึ้น ดื่มน้ำเปล่าให้เพียงพอ และออกกำลังกายสม่ำเสมอหากมีอาการมากจนรบกวนการใช้ชีวิตประจำวัน แนะนำให้ไปพบแพทย์เพื่อพิจารณาการใช้ยาช่วยบรรเทาอาการนั้นๆค่ะสามารถอ่านเพิ่มเติมได้ที่นี่นะคะ